666 Ce este semnul fiarei, Cine este anticrist?

Sun, 31 Mar 2019 14:36:11 +0000

Aboneazate la: Youtube, facebook, instagram.
https://www.youtube.com/watch?v=6dfgilAYMYI
***********************************
16 Dovezi ca Isus este gata sa vina. Semnele vremurilor . Rapirea
https://www.youtube.com/watch?v=cHMwZY4bHO4&t=1464s
Aboneazate la: Youtube, facebook, instagram.
https://www.youtube.com/watch?v=6dfgilAYMYI
***********************************
16 Dovezi ca Isus este gata sa vina. Semnele vremurilor . Rapirea
https://www.youtube.com/watch?v=cHMwZY4bHO4&t=1464s
Întrebare: Cine este Antihristul?

Răspuns: Există multă speculație referitoare la identitatea Antihristului. Unele ținte mai cunoscute sunt Vladimir Putin, Mahmoud Ahmadinejad și Papa Benedict XVI. În Statele Unite ale Americii, foști președinți precum Bill Clinton și George W. Bush și președintele actual Barack Obama sunt cei mai comuni candidați. Deci, cine este Antihristul și cum îl vom recunoaște?

Biblia nu ne spune nimic specific legat de locul de unde va veni Antihristul. Mulți erudiți ai Bibliei speculează că va veni dintr-o confederație a zece națiuni și/sau un Imperiu Roman renăscut (Daniel 7:24-25; Apocalipsa 17:7). Alții cred că este evreu, pentru a putea pretinde că este Mesia. Toate sunt doar speculații, pentru că Biblia nu ne spune specific de unde va veni Antihristul sau din ce rasă va fi. Într-o zi, Antihristul va fi descoperit. 2 Tesaloniceni 2:3-4 ne spune cum va fi recunoscut Antihristul: „Nimeni să nu vă amăgească în vreun chip; căci nu va veni înainte ca să fi venit lepădarea de credință și de a se descoperi omul fărădelegii, fiul pierzării, potrivnicul, care se înalță mai presus de tot ce se numește «Dumnezeu» sau de ce este vrednic de închinare. Așa că se va așeza în Templul lui Dumnezeu, dându-se drept Dumnezeu.”

Este probabil că majoritatea oamenilor care trăiesc în vremea când Antihristul va fi descoperit va fi foarte surprinsă de identitatea sa. Antihristul s-ar putea să fie în viață în zilele noastre sau nu. Martin Luther a fost convins că Papa din vremea sa a fost Antihristul. În anii 1940, mulți au crezut că Adolf Hitler a fost Antihristul. Alții care au trăit sute de ani înaintea noastră au fost la fel de siguri de identitatea Antihristului. Până acum, toți au greșit. Ar trebui să lăsăm speculațiile deoparte și să ne focalizăm pe ceea ce Biblia ne spune, de fapt, despre Antihrist. Apocalipsa 13:5-8 declară: „I s-a dat (fiarei) o gură care rostea vorbe mari și hule. Şi i s-a dat putere să lucreze patruzeci și două de luni. Ea și-a deschis gura și a început să rostească hule împotriva lui Dumnezeu, să-I hulească Numele, cortul și pe cei ce locuiesc în cer. I s-a dat să facă război cu sfinții și să-i biruiască. Şi i s-a dat stăpânire peste orice seminție, peste orice norod, peste orice limbă și peste orice neam. Şi toți locuitorii pământului i se vor închina, toți aceia al căror nume n-a fost scris, de la întemeierea lumii, în cartea vieții Mielului, care a fost înjunghiat.”